**รายงานการประชุมคณะกรรมการบริหารหลักสูตรสาขาวิชาการสอนภาษาอังกฤษฯ**

**ครั้งที่ 10/2561**

**เมื่อวันพฤหัสบดีที่ 25 ตุลาคม 2561 เวลา 16.00 น.**

**ณ ห้องประชุม 1342**

**--------------------------------**

**ผู้มาประชุม**

1. ผู้ช่วยศาสตราจารย์พัชรา พันธรักษ์พงษ์ ประธานกรรมการ

2. ผู้ช่วยศาสตราจารย์ดร.นุชวนา เหลืองอังกูร กรรมการ

3. อาจารย์ ดร.นฤมล อินทร์ประสิทธิ์ กรรมการ

4. อาจารย์Roderick Julian Robillos กรรมการ

5. อาจารย์ประภาพร อุดมเสียง กรรมการ

6. อาจารย์เบญจวรรณ ป้อมแสนศรี กรรมการ

7. อาจารย์ปิยดา สุดาทิพย์ กรรมการและเลขานุการ

**เริ่มประชุมเวลา 16.00 น.**

วาระที่ 1 เรื่องแจ้งเพื่อทราบ

**1.1 เรื่อง** **ค่ายส่งเสริมการเรียนรู้ภาษาอังกฤษ ณ โรงเรียนบ้านเชียงยืน อ.เชียงยืน**

 **จ.มหาสารคาม ระหว่างวันที่ 10-11 พฤศจิกายน 2561**

 ประธานแจ้งต่อที่ประชุมความว่า สาขาวิชาการสอนภาษาอังกฤษฯ จัดกิจกรรมค่ายส่งเสริมการเรียนรู้ภาษาอังกฤษ ภายใต้โครงการแก้ปัญหาให้กับชุมชนของคณะศึกษาศาสตร์ มหาวิทยาลัยขอนแก่น ณ โรงเรียนบ้านเชียงยืน อ.เชียงยืน จ. มหาสารคาม ระหว่างวันที่ 10-11 พฤศจิกายน 2561 นี้ โดยมีวัตุประสงค์เพื่อให้นักศึกษาได้ฝึกกิจกรรมการเรียนรู้ร่วมกันสร้างสรรค์ชุมชน จึงประชาสัมพันธ์ในคณาจารย์ในสาขาวิชาการสอนภาษาอังกฤษฯ เข้าร่วมกิจกรรมดังกล่าว

 จึงเสนอที่ประชุมเพื่อทราบ

 **มติที่ประชุม** รับทราบ

**1.2 เรื่อง ความร่วมมือระหว่างคณะศึกษาศาสตร์ มหาวิทยาลัยขอนแก่น กับ Massey University ประเทศนิวซีแลนด์**

 ประธานแจ้งต่อที่ประชุมความว่า ผู้ช่วยศาสตราจารย์ ดร.นุชวนา เหลืองอังกูร และ ผู้ช่วยศาสตราจารย์พัชรา พันธรักษ์พงษ์ ได้หารือความร่วมมือจากตัวแทนจาก Massey University ประเทศนิวซีแลนด์ เกี่ยวกับการส่งนักศึกษาสาขาวิชาการสอนภาษาอังกฤษฯ ชั้นปีที่ 3 เข้าร่วมกิจกรรม short course training ณ Massey University ประเทศนิวซีแลนด์ จะเกิดขึ้นในปี พ.ศ. 2562

 จึงเสนอที่ประชุมเพื่อทราบ

 **มติที่ประชุม** รับทราบ

**1.3 เรื่อง กิจกรรมบรรยายพิเศษ Prof. Paul Robertson**

 ประธานแจ้งต่อที่ประชุมความว่า ในวันที่ 19 พฤศจิกายน 2561 จะมีกิจกรรมบรรยายพิเศษ จากวิทยากรภายนอก Prof. Paul Robertson จาก TESOL Asia ในหัวข้อเรื่อง “Getting published in the Asian EFL Journal” จึงประชาสัมพันธ์ให้คณาจารย์ทั้งในคณะศึกษาศาสตร์และโรงเรียนสาธิตมหาวิทยาลัยขอนแก่นเข้าร่วมสัมนากิจกรรมดังกล่าว

**วาระที่ 2 รับรองรายงานการประชุม ครั้งที่ 9/2561**

 รับรองรายงานการประชุมคณะกรรมการบริหารหลักสูตรสาขาวิชาการสอนภาษาอังกฤษฯ ครั้งที่ 9/2561 เมื่อวันพฤหัสบดีที่ 27 กันยายน 2561 เวลา 16.00 น. ณ ห้องประชุม 1342 โดยไม่มีการแก้ไข

**วาระที่ 3 เรื่อง สืบเนื่อง**

 -

**วาระที่ 4 เรื่อง เสนอเพื่อพิจารณา**

**4.1 เรื่อง นักเรียนชาวต่างประเทศมีความประสงค์จะเข้าเรียนในสาขาวิชาการสอนภาษา อังกฤษ ฯ ปีการศึกษา 2562**

 ประธานแจ้งต่อที่ประชุมความว่า นางสาว Donnie Lamar นักเรียนมัธยมศึกษาปีที่ 6 สัญชาติอเมริกัน ได้ส่งอีเมล์แนบเรซูเมมาทางฝ่ายวิเทศสัมพันธ์ แจ้งความประสงค์จะเรียนต่อระดับปริญญาตรี ในสาขาวิชาการสอนภาษาอังกฤษฯ คณะศึกษาศาสตร์ มหาวิทยาลัยขอนแก่น ประธานในที่ประชุมจึงนำเสนอที่ประชุมเพื่อพิจารณาว่าควรรับนางสาว Donnie Lamar เข้าศึกษาต่อในสาขาวิชาฯหรือไม่ ทางที่ประชุมมีความเห็นว่า ควรนัดหมายนางสาว Donnie Lamar เพื่อสัมภาษณ์ทางออนไลน์ภายในเดือนพฤศจิกายน 2561

 จึงนำเสนอที่ประชุมเพื่อพิจารณา

 **มติที่ประชุม** รับทราบ

**วาระที่ 5 เรื่องอื่นๆ**

 ไม่มี

**ปิดประชุมเวลา 18.00 น.**

 (อาจารย์ปิยดา สุดาทิพย์)

 บันทึกรายงานรายงานการประชุม

 (นางอิสรีย์ อิสรเสณีย์)

ผู้พิมพ์รายงานการประชุม